stanford-oval/wikipedia huggingface dataset:
รถแต่ง
ประเภทของการแต่งรถ

การแต่งรถนั้นมีหลายรูปแบบ ไม่ว่าจะเป็นเพื่อความสวยงาม ประสิทธิภาพ การใช้งาน ประเภทของการแต่งที่นิยมกัน
การแต่งรถที่ต้องแจ้งกับกรมการขนส่งทางบก

การติดตั้งโครงหลังคาหรือโครงเหล็กด้านข้างรถฝาปิดด้านท้าย
ติดตั้งอุปกรณ์ทุ่นแรงยกสิ่งของ (Tail Lift)
การเปลี่ยนเครื่องยนต์
การเปลี่ยนชนิดเชื้อเพลิง
การแก้ไขดัดแปลงตัวถังรถ
ระบบรองรับน้ำหนัก เสริมแหนบ ระบบกันสะเทือน ระบบบังคับเลี้ยว หรือระบบขับเคลื่อน เป็นต้น
เปลี่ยนสีรถ
ผลกระทบจากการแต่งรถที่ไม่คำนึงถึงผู้อื่น

การแต่งรถบางอย่างอาจมีผลเสียต่อผู้อื่นหรือผิดกฎหมายหรือไม่ปลอดภัย เช่น ไฟผิดสี ท่อไอเสียมีเสียงดังเกินกำหนด ควันดำ ไม่ใส่ป้ายทะเบียน ดัดแปลงตัวถัง อื่น ๆ
ผลกระทบจากการแต่งรถที่ไม่คำนึงถึงผู้อื่น > ไฟผิดสีจากที่กำหนด

ไฟรถยนต์ต่าง ๆ มักจะมีการกำหนดสีตามที่กรมการขนส่งทางบกกำหนดเอาไว้
โคมไฟแสงพุ่งไกล แสงขาวหรือเหลืองอ่อน มีทิศทางส่องสว่างไปด้านหน้า
โคมไฟแสงพุ่งต่ำ แสงขาวหรือเหลืองอ่อน มีทิศทางส่องสว่างไปด้านหน้า
โคมไฟเลี้ยว แสงสัญญาณกะพริบสีอำพัน
โคมไฟข้างรถ สำหรับรถที่มีความยาวเกินกว่าหกเมตร แสงสัญญาณสีอำพัน มีทิศทางส่องสว่างไปด้านข้าง
โคมไฟข้างรถดวงที่อยู่ท้ายสุดอาจเป็นแสงสัญญาณสีอำพันหรือสีแดงก็ได้ หากกะพริบต้องให้แสงสัญญาณสีอำพันเท่านั้น
แสงสัญญาณเตือนอันตราย มีระบบควบคุมที่แยกจากโคมไฟเลี้ยว และเมื่อให้สัญญาณเตือนอันตรายโคมไฟเลี้ยวทุกดวงต้องกะพริบพร้อมกัน
โคมไฟแสดงตำแหน่งด้านหน้า แสงขาวหรือเหลือง มีทิศทางส่องสว่างไปด้านหน้า
โคมไฟแสดงตำแหน่งด้านท้าย แสงแดง มีทิศทางส่องสว่างไปด้านหลัง
โคมไฟหยุด แสงแดง มีทิศทางส่องสว่างไปด้านหลัง
โคมไฟถอยหลัง แสงขาว มีทิศทางส่องสว่างไปด้านหลังหรือด้านข้าง
โคมไฟส่องแผ่นป้ายทะเบียนด้านท้าย แสงขาว
โคมไฟภายในรถ แสงขาว ให้แสงสว่างพอสมควร
โคมไฟแสดงความกว้างและความสูงของรถ สำหรับรถที่มีความกว้างเกินกว่าสองร้อยสิบเซนติเมตร แสงขาว
อุปกรณ์สะท้อนแสง ที่สามารถสะท้อนแสงให้เห็นได้อย่างชัดเจนในเวลากลางคืน
แต่ถ้ามีการเปลี่ยนสีไฟนอกจากที่กรมการขนส่งทางบกกำหนดก็อาจจะทำให้ผู้ใช้รถรายอื่นเดือดร้อนและผิดกฎหมาย
ผลกระทบจากการแต่งรถที่ไม่คำนึงถึงผู้อื่น > ท่อไอเสียเสียงดังเกินกำหนด

ค่าเสียงของท่อไอเสียในกฎหมายของประเทศไทย ระบุไว้ว่าไม่ให้เกิน 95 ถ้าหากเสียงดังเกินจะถือว่าผิดกฎหมาย ซึ่งถ้าท่อไอเสียเสียงดังมากเกินไปอาจจะทำให้รบกวนผู้อื่นอีกด้วย
ผลกระทบจากการแต่งรถที่ไม่คำนึงถึงผู้อื่น > ควันดำ

ควันดำนั้นเกิดจากการเผาไหม้ไม่สมบูรณ์ ส่วนมากมักเป็นเครื่องยนต์ดีเซล ตามกฎหมายค่าควันดำกำหนดไว้ไม่เกินร้อยละ 50 (เมื่อตรวจวัดด้วยเครื่องมือวัดควันดำระบบกระดาษกรอง) หรือไม่เกินร้อยละ 45 (เมื่อตรวจวัดด้วยเครื่องมือวัดควันดำระบบวัดความทึบแสง) ซึ่งถ้ารถมีควันดำมากอาจส่งผลต่อมลภาวะ เช่น ฝุ่นPM 2.5
รถแต่งในวัฒนธรรมสมัยนิยม

รถแต่งในวัฒนธรรมสมัยนิยม มีปรากฏในสื่อหลายอย่างไม่ว่า ภาพยนตร์ วิดีโอเกม หรือ การ์ตูน
รถแต่งในวัฒนธรรมสมัยนิยม > ภาพยนตร์

ภาพยนตร์ที่เกี่ยวกับรถแต่งที่มีชื่อเสียง เช่น
ดริฟท์ติ้ง ซิ่งสายฟ้า (Initial D)
The Fast and The Furious
2 Fast 2 Furious
The Fast and The Furious : Tokyo Drift
Fast & Furious
นีดฟอร์สปีด ซิ่งเต็มสปีดแค้น
Biker Boyz
รถแต่งในวัฒนธรรมสมัยนิยม > การ์ตูน

ถนนสายนี้ ข้าจอง... (Initial D)
4 ล้อซิ่ง...ซ่าท้าโลก (Cars)
รถแต่งในวัฒนธรรมสมัยนิยม > วิดีโอเกม

ปัจจุบันมีวิดีโอเกมหลายเกมที่มีเนื้อหาหรือรายละเอียดเกี่ยวกับรถแต่ง เช่น
แกรนทัวริสโม (Gran Turismo)
Import Tuner Challenge
Initial D Arcade Stage
Juiced
Midnight Club
Midnight Club 3: DUB Edition
Midnight Club:Los Angeles
Midnight Outlaw
Need for Speed: Undercover
Need for Speed: Pro Street
Need for Speed: Carbon
Need for Speed: Most Wanted
Need for Speed: Underground
Need for Speed: Underground 2
Pimp My Ride
Street Legal Racing: Redline
Street Racing Syndicate
Street Racing Syndicate
Street Supremacy
The Fast and the Furious
Tokyo Xtreme Racer series
Tokyo Xtreme Racer
Wangan Midnight Maximum Tune
West Coast Streets Tricked n' Tuned
แหล่งข้อมูลอื่น

RacingWeb.NET เว็บไซต์เกี่ยวกับรถแต่ง
TuneSpeed Community เว็บไซต์เกี่ยวกับรถแต่ง
boxzaracing.com(เรซซิ่ง_แม็กกาซีน) เก็บถาวร 2019-11-23 ที่ เวย์แบ็กแมชชีน นิตยาสารบทความเกี่ยวกับรถแต่ง
MallBike เก็บถาวร 2010-03-29 ที่ เวย์แบ็กแมชชีน เว็บไซต์เกี่ยวกับมอเตอร์ไซค์แต่ง
tsutaya07.blogspot.com เว็บไซต์เกี่ยวกับรถแต่ง
↑  กรมการขนส่งทางบก เตือน!!! การแก้ไขดัดแปลงตัวรถที่ส่งผลต่อความมั่นคงแข็งแรงของตัวรถ ต้องได้รับอนุญาตจากกรมการขนส่งทางบกทุกครั้ง[ลิงก์เสีย]
↑  "กฎกระทรวงกำหนดส่วนควบและเครื่องอุปกรณ์สำหรับรถ_พ.ศ._๒๕๕๑". คลังข้อมูลเก่าเก็บจากแหล่งเดิมเมื่อ 2019-11-29. สืบค้นเมื่อ 2019-11-19.
↑  "กฎกระทรวงกำหนดส่วนควบและเครื่องอุปกรณ์สำหรับรถ_พ.ศ._๒๕๕๑". คลังข้อมูลเก่าเก็บจากแหล่งเดิมเมื่อ 2019-11-29. สืบค้นเมื่อ 2019-11-19.
↑  ผิดหรือไม่_เปลี่ยนท่อไอเสีย
↑  "การตรวจจับและห้ามใช้รถยนต์ควันดำ(กรมควบคุมมลพิษ)". คลังข้อมูลเก่าเก็บจากแหล่งเดิมเมื่อ 2019-11-27. สืบค้นเมื่อ 2019-11-19.
เดวิด ทอมป์สัน (พ่อครัว)

| เดวิด ทอมป์สัน |
| --- | --- |
เดวิด ทอมป์สันในงานOxford Symposium on Food and Cookery, ค.ศ. 2012
เกิด: ซิดนีย์ ประเทศออสเตรเลีย
อาชีพการทำอาหาร
สไตล์การทำอาหาร: อาหารไทย
 ร้านอาหารในปัจจุบัน Long Chim Perth, Long Chim Sydney และ Aaharn Hong Kong 
 ร้านอาหารก่อนหน้า Darley Street Thai, Sailor’s Thai, Nahm London, Nahm Bangkok, Long Chim Singapore, Long Chim Melbourne และ Long Chim Seoul 
 
เดวิด ทอมป์สัน (อังกฤษ: David Thompson) เป็นพ่อครัว เจ้าของภัตตาคาร และนักเขียนตำราอาหารชาวออสเตรเลียที่มีชื่อเสียงในการทำอาหารไทย
ประวัติ

หลังกลับมาจากการทำงานและใช้ชีวิตที่กรุงเทพเป็นเวลาหลายปี เดวิดสร้างชื่อเสียงของตนด้วยการเปิดภัตตาคาร Darley Street Thai ที่ซิดนีย์ใน ค.ศ. 1992 จากนั้นเขาจึงเปิดภัตตาคาร Sailors Thai ที่เมืองเดียวกันใน ค.ศ. 1995 ความสำเร็จจากภัตตาคารเหล่านี้ทำให้ Christina Ong ผู้จัดการโรงแรมชาวสิงคโปร์ ขอให้เขาเปิดภัตตาคารในโรงแรมสาขาหนึ่งของโรงแรม COMO
ต่อมา เขาเปิดภัตตาคาร Nahm ที่โรงแรม The Halkin ลอนดอน ใน ค.ศ. 2001 และได้รับรางวัลมิชลินไกด์ ภานในเวลา 6 เดือน ทำให้เป็นภัตตาคารไทยร้านแรกที่ได้รับรางวัลนี้ เดวิดได้รับรางวัล "London Chef of the Year" ที่ the Carlton Evening Standard Food Awards ใน ค.ศ. 2003
ใน ค.ศ. 2010 เขาเปิด Nahm สาขาที่สองในโรงแรม the Metropolitan ซึ่งเป็นโรงแรมสาขาหนึ่งของ COMO Hotels group ในกรุงเทพ ใน ค.ศ. 2012 เดวิดปิดภัตตาคาร Nahm ในลอนดอนเพื่อมุ่งเน้นไปยังภัตตาคาร Nahm ในกรุงเทพ ใน ค.ศ. 2014 Nahm ถูกจัดให้เป็นภัตตาคารที่ดีที่สุดในเอเชีย และยังคงอยู่ใน 50 ภัตตาคารที่ดีที่สุดในโลกเป็นเวลา 7 ปีติดต่อกัน จากนั้น ภัตตาคาร Nahm ได้รับรางวัลมิชลินไกด์ใน ค.ศ. 2017 หลังมิชลินไกด์ได้รวมภัตตาคารจากไทยครั้งแรก
ใน ค.ศ. 2018 เดวิดออกจาก Nahm ในกรุงเทพและเปิดภัตตาคารไทยอีกร้านที่มีชื่อว่า Aaharn ในฮ่องกง อีกสองปีต่อมาเขากลับมาเปิดร้านอาหาร "อักษร" ในโครงการเซ็นทรัล ดิ ออริจินัล สโตร์ ริมถนนเจริญกรุง ซึ่งได้รับดาวมิชลินหนึ่งดวงในปี 2022, 2023, 2024 และ 2025
ชีวิตส่วนตัว

เดวิดเป็นเกย์และแต่งงานกับทนงศักดิ์ ยอดหวาย พันธมิตรทางธุรกิจชาวไทย
หนังสือ

เดวิดเขียนหนังสือ 3 เล่ม โดย Classic Thai Cuisine หนังสือเล่มแรก ตีพิมพ์ใน ค.ศ. 1993 หนังสือ Thai Food หนังสือที่สองที่มีรายการอาหารไทยที่ครอบคลุมทั้งประวัติศาสตร์และบทบาทในสังคม ตลอดจนสูตรอาหารและเมนูจำนวนมาก ตีพิมพ์ใน ค.ศ. 2002 ท้ายที่สุด เขาเขียนหนังสือ Thai Street Food หนังสือที่สามที่มีชุดสะสมสูตรอาหารข้างถนนที่เขาชื่นชอบ 100 เมนู
แหล่งข้อมูลอื่น

Article about David Thompson เก็บถาวร 2016-11-03 ที่ เวย์แบ็กแมชชีน
David Thompson in an interview with The Guardian: One night in Bangkok on the trail of Thai street food
David Thompson Q&A with DestinAsian
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
ดูเพิ่ม

สภาผู้แทนราษฎรไทย ชุดที่ 10
รัฐประหารในประเทศไทย พ.ศ. 2514
เหตุการณ์ 14 ตุลา
ไอ

อาการไอ
ไอ อาจหมายถึง
I หรือ i ตัวอักษรละตินตัวที่ 9 ในภาษาอังกฤษ
ไอ (สสาร) สสารในรูปแบบแก๊สที่เกิดการควบแน่นที่อุณหภูมิต่ำกว่า
ไอน้ำ ลักษณะของน้ำที่ระเหยเป็นไอ
อาการไอ
ชื่อบุคคล

ไอ โนนากะ นักร้องและนักพากย์หญิงชาวญี่ปุ่น
ชื่อตัวละครการ์ตูน

ไอ ตัวละครในการ์ตูนอินุยาฉะ เทพอสูรจิ้งจอกเงิน เดอะมูฟวี่4 : เปลวเพลิงแห่งเกาะลี้ลับ
ไอ หรือ หวัง ไอ ลิง ตัวละครจากการ์ตูน Stitch & Ai
ไอ (อาเรีย) ตัวละครในการ์ตูนอาเรีย
ไอ (ดิจิมอนเทมเมอร์ส) ตัวละครในการ์ตูนดิจิมอนเทมเมอร์ส
ไอ (โดกิโดกิ! พรีเคียว) ตัวละครในการ์ตูนโดกิโดกิ! พรีเคียว
ไอ (ยูกิโอ VRAINS) ตัวละครในการ์ตูนยูกิโอ VRAINS
ไฮบาระ ไอ (Ai Haibara) ตัวละครในการ์ตูนยอดนักสืบจิ๋วโคนัน
คิสึนะ ไอ (Ai Kizuna)
ซึโอโตเมะ ไอย์ (Ai Suotome) ตัวละครในการ์ตูนเครยอนชินจัง
โฮชิโนะ ไอ (Ai Hoshino) ตัวละครในการ์ตูนเกิดใหม่เป็นลูกโอชิ
ในภาษาอื่น

ในภาษาอังกฤษ I มีความหมายถึงสรรพนามบุรุษที่ 1 ซึ่งหมายถึง ฉัน ข้าพเจ้า
愛 (あい, ไอ หรือ อะอิ) ในภาษาญี่ปุ่น หมายถึง ความรัก
คำที่สะกดใกล้เคียง

ไอส์ ชื่อการ์ตูนญี่ปุ่น วาดโดย มาซาคาสึ คัตสึระ
เกี่ยวข้อง

AI (แก้ความกำกวม)
ศาสนจักร

ศาสนจักร คือ อำนาจปกครองทางศาสนา เรียกคู่กับ "อาณาจักร" คืออำนาจปกครองทางบ้านเมือง
ฝ่ายศาสนาพุทธ เรียกว่า พุทธจักร
ฝ่ายศาสนาคริสต์ เรียกว่า คริสตจักร
ฝ่ายศาสนาอิสลาม เรียกว่า อุมมะฮ์
ฝ่ายลัทธิอนุตตรธรรม เรียกว่า  อาณาจักรธรรม
สาธารณรัฐสังคมนิยมประชาชนอาหรับลิเบีย

สาธารณรัฐสังคมนิยมประชาชนอาหรับลิเบีย (อาหรับ: الجماهيرية العربية الليبية الشعبية الاشتراكية al-Jamāhīrīyah al-'Arabīyah al-Lībīyah ash-Sha'bīyah al-Ishtirākīyah) เป็นประเทศสังคมนิยมในแอฟริกาเหนือซึ่งปัจจุบันเป็นประเทศลิเบีย โดยเมื่อวันที่ 2 มีนาคม 1977 สภาประชาชนทั่วไป (GPC) นำโดยมูอัมมาร์ กัดดาฟี ได้รับรอง "ปฏิญญาการจัดตั้งอำนาจของประชาชน" และประกาศสาธารณรัฐสังคมนิยมประชาชนอาหรับลิเบีย (อาหรับ: الجماهيرية العربية الليبية الشعبية الاشتراكية). ในปรัชญาการเมืองของรัฐบาลกัดดาฟี ระบบ "ญะมาฮีรียะฮ์" ถือว่าแตกต่างจากประเทศอื่นในโลก ถึงแม้ว่าจะเป็นลักษณะที่เป็นจริงของทฤษฎีสากลที่สาม ซึ่งเสนอโดยกัดดาฟีเพื่อนำไปใช้กับโลกที่สามทั้งหมดก็ตาม นอกจากนี้ สภาประชาชนยังจัดตั้งสำนักเลขาธิการทั่วไปของสภา ซึ่งประกอบด้วยสมาชิกที่เหลือของสภาบัญชาการการปฏิวัติโดยมีกัดดาฟีเป็นเลขาธิการทั่วไป และได้แต่งตั้งกรรมการประชาชนทั่วไปซึ่งเข้ามาแทนที่คณะรัฐมนตรี ซึ่งปัจจุบันสมาชิกเรียกว่าเลขานุการแทนที่จะเป็นรัฐมนตรี
รัฐบาลลิเบียประกาศว่าลิเบียเป็นประชาธิปไตยทางตรง โดยไม่มีพรรคการเมือง ปกครองโดยประชากรผ่านสภาท้องถิ่นที่ได้รับการเลือกตั้งและหน่วยการปกครองท้องถิ่น (ชื่อว่า สภาประชาชนพื้นฐาน) ทางการได้โน้มน้าวดูถูกเหยียดหยามแนวคิดรัฐชาติ และพันธะชนเผ่ายังคงมีความสำคัญมากแม้แต่ในลำดับยศทหาร
เขตทวีวัฒนา

| เขตทวีวัฒนา |
| --- | --- |
เขต
การถอดเสียงอักษรโรมัน
 • อักษรโรมัน: Khet Thawi Watthana
คลองทวีวัฒนา
คำขวัญ: ธรรมชาติสุดสวย กล้วยไม้หลากสี สวนผักมากมี คูคลองมากมาย ใกล้แดนธรรมพุทธมณฑล ถนนสวยหลายสาย คมนาคมสะดวกสบาย สุขสมหมายทวีวัฒนา
แผนที่กรุงเทพมหานคร เน้นเขตทวีวัฒนา
พิกัด: 13°47′19″N 100°20′3″E﻿ / ﻿13.78861°N 100.33417°E﻿ / 13.78861; 100.33417
ประเทศ:  ไทย
เขตปกครองพิเศษ: กรุงเทพมหานคร
พื้นที่
 • ทั้งหมด: 50.219 ตร.กม. (19.390 ตร.ไมล์)
ประชากร (2566)
 • ทั้งหมด: 79,771 คน
 • ความหนาแน่น: 1,588.46 คน/ตร.กม. (4,114.1 คน/ตร.ไมล์)
รหัสไปรษณีย์: 10170
รหัสภูมิศาสตร์: 1048
ที่อยู่ สำนักงาน: เลขที่ 1 ซอยอุทยาน 5 ถนนอุทยาน แขวงทวีวัฒนา เขตทวีวัฒนา กรุงเทพมหานคร 10170
เว็บไซต์: www.bangkok.go.th/thawiwatthana
 ส่วนหนึ่งของสารานุกรมประเทศไทย
ทวีวัฒนา เป็นหนึ่งในห้าสิบเขตของกรุงเทพมหานคร ปัจจุบันพื้นที่ส่วนใหญ่ของเขตเป็นพื้นที่เกษตรกรรม มีลำคลองหลายสายที่สามารถนำน้ำไปใช้ในการทำสวนผลไม้ อย่างไรก็ตาม พื้นที่เกษตรเหล่านั้นกำลังถูกแทนที่ทีละน้อยด้วยโครงการหมู่บ้านจัดสรรซึ่งเรียงรายอยู่ตามถนนสายหลักในพื้นที่
ที่ตั้งและอาณาเขต

เขตทวีวัฒนาตั้งอยู่บนพื้นที่ฝั่งขวาแม่น้ำเจ้าพระยาของกรุงเทพมหานครหรือฝั่งธนบุรี มีอาณาเขตติดต่อเรียงตามเข็มนาฬิกาดังนี้
ทิศเหนือ ติดต่อกับอำเภอบางกรวย (จังหวัดนนทบุรี) มีคลองมหาสวัสดิ์เป็นเส้นแบ่งเขต
ทิศตะวันออก ติดต่อกับเขตตลิ่งชัน มีถนนกาญจนาภิเษกฝั่งตะวันออกเป็นเส้นแบ่งเขต
ทิศใต้ ติดต่อกับเขตบางแคและเขตหนองแขม มีคลองบางเชือกหนัง คลองทวีวัฒนา และคลองบางไผ่เป็นเส้นแบ่งเขต
ทิศตะวันตก ติดต่อกับอำเภอสามพรานและอำเภอพุทธมณฑล (จังหวัดนครปฐม) มีแนวแบ่งเขตการปกครองกรุงเทพมหานครกับจังหวัดนครปฐมและคลองทวีวัฒนาเป็นเส้นแบ่งเขต
ที่มาของชื่อเขต

เขตทวีวัฒนาตั้งชื่อตามคลองทวีวัฒนาซึ่งเป็นคลองที่มีความยาวมาก ไหลผ่านพื้นที่ของเขตในแนวตะวันตกเฉียงเหนือ–ตะวันออกเฉียงใต้
ประวัติศาสตร์

โดยเริ่มแรกนั้น ท้องที่เขตทวีวัฒนาอยู่ในการปกครองของอำเภอตลิ่งชันของจังหวัดธนบุรี โดยเป็นส่วนหนึ่งของตำบลศาลาธรรมสพน์ (เดิมเรียกว่าตำบลศาลาทำศพ) เนื่องจากตำบลนี้มีอาณาเขตกว้างขวางและมีประชากรเพิ่มขึ้น กระทรวงมหาดไทยจึงได้แยกพื้นที่ 7 หมู่บ้านทางทิศใต้ของตำบลนี้ออกมาจัดตั้งเป็น ตำบลทวีวัฒนา ในเดือนธันวาคม พ.ศ. 2500
ภายหลังได้มีการยุบรวมจังหวัดธนบุรีและจังหวัดพระนคร เปลี่ยนฐานะเป็นจังหวัดนครหลวงกรุงเทพธนบุรี และต่อมาเปลี่ยนเป็นกรุงเทพมหานคร ซึ่งได้เปลี่ยนการเรียกตำบลและอำเภอใหม่ ตำบลทวีวัฒนาจึงได้รับการเปลี่ยนแปลงฐานะเป็น แขวงทวีวัฒนา โดยขึ้นกับเขตตลิ่งชัน
ต่อมาท้องที่แขวงทวีวัฒนาและแขวงศาลาธรรมสพน์ (รวมกับท้องที่แขวงฉิมพลี แขวงบางระมาด แขวงบางพรม และแขวงบางเชือกหนัง เฉพาะทางฟากตะวันตกของถนนกาญจนาภิเษก) ก็ได้รับการยกฐานะขึ้นเป็น เขตทวีวัฒนา ตามประกาศกระทรวงมหาดไทย เปลี่ยนแปลงพื้นที่เขตตลิ่งชันและจัดตั้งเขตทวีวัฒนา มีผลตั้งแต่วันที่ 6 มีนาคม พ.ศ. 2541
การแบ่งเขตการปกครอง

เขตทวีวัฒนาแบ่งเขตการปกครองย่อยออกเป็น 2 แขวง ได้แก่
| หมาย เลข | อักษรไทย | อักษรโรมัน | พื้นที่  (ตร> กม.) | จำนวนประชากร  (ธันวาคม 2566) | ความหนาแน่นประชากร  (ธันวาคม 2566) | แผนที่ |
| --- | --- | --- | --- | --- | --- | --- |
| 1. | ทวีวัฒนา | Thawi Watthana | 21.521 | 23,801 | 1,105.94 |  |
| 2. | ศาลาธรรมสพน์ | Sala Thammasop | 28.698 | 55,970 | 1,950.31 |  |
| ทั้งหมด | ทั้งหมด | ทั้งหมด | 50.219 | 79,771 | 1,588.46 |  |
ประชากร

| สถิติประชากรตามทะเบียนราษฎร เขตทวีวัฒนา> ปี (พ.ศ.) | สถิติประชากรตามทะเบียนราษฎร เขตทวีวัฒนา> ประชากร | สถิติประชากรตามทะเบียนราษฎร เขตทวีวัฒนา> การเพิ่มและการลด |
| --- | --- | --- |
| 2541 | 50,066 | แบ่งเขต |
| 2542 | 52,099 | +2,033 |
| 2543 | 53,801 | +1,702 |
| 2544 | 55,705 | +1,904 |
| 2545 | 58,004 | +2,299 |
| 2546 | 61,177 | +3,173 |
| 2547 | 64,220 | +3,043 |
| 2548 | 66,354 | +2,134 |
| 2549 | 68,423 | +2,069 |
| 2550 | 70,196 | +1,773 |
| 2551 | 69,026 | -1,170 |
| 2552 | 73,428 | +4,402 |
| 2553 | 74,592 | +1,164 |
| 2554 | 75,460 | +868 |
| 2555 | 76,274 | +814 |
| 2556 | 76,787 | +513 |
| 2557 | 77,121 | +334 |
| 2558 | 77,604 | +483 |
| 2559 | 77,890 | +286 |
| 2560 | 78,187 | +297 |
| 2561 | 78,394 | +207 |
| 2562 | 78,548 | +154 |
| 2563 | 78,749 | +201 |
| 2564 | 78,798 | +49 |
| 2565 | 79,228 | +430 |
| 2566 | 79,771 | +543 |
การคมนาคม

ถนนสายหลักในพื้นที่เขตทวีวัฒนาได้แก่
ถนนกาญจนาภิเษก ตั้งแต่คลองบางเชือกหนังถึงคลองมหาสวัสดิ์ (สุดเขตกรุงเทพมหานคร)
ถนนบรมราชชนนี  ตั้งแต่ต่างระดับฉิมพลีจนสุดเขตกรุงเทพมหานคร
ถนนคู่ขนานลอยฟ้าบรมราชชนนี
ถนนอุทยาน ตั้งแต่แยกอุทยานจนสุดเขตกรุงเทพมหานคร
ถนนพุทธมณฑล สาย 2
ถนนพุทธมณฑล สาย 3
ถนนทวีวัฒนา
ถนนทวีวัฒนา-กาญจนาภิเษก
ถนนพรานนก-พุทธมณฑล สาย 4
ส่วนถนนสายรอง ได้แก่
ถนนศาลาธรรมสพน์
ถนนสวนผัก
ทางรถไฟ ขึ้นรถไฟได้ที่สถานีรถไฟศาลาธรรมสพน์
วัด

วัดปุรณาวาส
วัดโกมุทพุทธรังสี
วัดวิศิษฏ์บุญญาวาส
วัดสุทธิจิตตาราม
มูลนิธิหลวงพ่อเทียน แขวงทวีวัฒนา
สถานปฏิบัติธรรมธุดงคสถาน (หมออุดม ธรรมวิมุติ) แขวงทวีวัฒนา
โรงเรียนและสถานศึกษา

โรงเรียนสังกัดกรุงเทพมหานคร
1. โรงเรียนคลองต้นไทร (สุขล้อมอุทิศ) เลขที่ 87/2 หมู่ 19 แขวงศาลาธรรมสพน์ เขตทวีวัฒนา
2. โรงเรียนคลองทวีวัฒนา เลขที่ 155 คลองทวีวัฒนา แขวงทวีวัฒนา เขตทวีวัฒนา
3. โรงเรียนคลองบางพรม  เลขที่ 53 คลองบางพรม แขวงศาลาธรรมสพน์ เขตทวีวัฒนา
4. โรงเรียนคลองมหาสวัสดิ์ หมู่ 4 คลองมหาสวัสดิ์ แขวงศาลาธรรมสพน์ เขตทวีวัฒนา
5. โรงเรียนวัดปุรณาวาส เลขที่ 3 คลองมหาสวัสดิ์  แขวงศาลาธรรมสพน์ เขตทวีวัฒนา
6. โรงเรียนตั้งพิรุฬห์ธรรม เลขที่ 9/3 หมู่ 10 แขวงศาลาธรรมสพน์ เขตทวีวัฒนา
โรงเรียนสังกัดสำนักงานเขตพื้นที่การศึกษากรุงเทพมหานคร
1. โรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ คลองทวีวัฒนา แขวงทวีวัฒนา เขตทวีวัฒนา
2. โรงเรียนนวมินทราชินูทิศ สตรีวิทยา พุทธมณฑล ถนนอุทยาน แขวงทวีวัฒนา เขตทวีวัฒนา
โรงเรียนอนุบาล และ ศูนย์พัฒนาเด็กก่อนวัยเรียนในพื้นที่เขตทวีวัฒนา
1. โรงเรียนอนุบาลอรุณรัตน์ ถนนพุทธมณฑลสาย 2 แขวงทวีวัฒนา เขตทวีวัฒนา
2. โรงเรียนอนุบาลจารุเวศ หมู่บ้านชวนชื่น แขวงศาลาธรรมสพน์ เขตทวีวัฒนา
3. โรงเรียนอนุบาลกอบแก้ว หมู่บ้านกอบแก้ว แขวงศาลาธรรมสพน์ เขตทวีวัฒนา
4. โรงเรียนอนุบาลสร้างสรรค หมู่บ้าน ป.ผาสุข แขวงศาลาธรรมสพน์ เขตทวีวัฒนา
5. โรงเรียนโชติกาญจน์  หมู่ 1 ซอยคลองปทุม ถนนเลียบคลองทวีวัฒนา เขตทวีวัฒนา
7. ศูนย์พัฒนาเด็กก่อนวัยเรียนวัดปุรณาวาส หมู่ 3 แขวงศาลาธรรมสพน์ เขตทวีวัฒนา
วิทยาลัยและโรงเรียนเอกชนในพื้นที่เขตทวีวัฒนา
1. วิทยาลัยทองสุข เลขที่ 99/79 ถนนบรมราชชนนี แขวงศาลาธรรมสพน์ เขตทวีวัฒนา
2. เทคโนโลยีปิ่นมณฑล ถนนพุทธมณฑลสาย 2 แขวงศาลาธรรมสพน์ เขตทวีวัฒนา
3. มหาวิทยาลัยกรุงเทพธนบุรี
สถานพยาบาล

สถาบันกัลยาณ์ราชนครินทร์ ถนนพุทธมณฑล สาย 4 แขวงทวีวัฒนา
โรงพยาบาลธนบุรี 2 (โรงพยาบาลเอกชน) แขวงศาลาธรรมสพน์
ศูนย์บริการสาธารณสุข มี 5 สาขา คือ
สาขาศาลาธรรมสพน์ แขวงศาลาธรรมสพน์
สาขาตั้งพิรุฬห์ธรรม แขวงศาลาธรรมสพน์
สาขาพันธ์-วงษ์ สาทิม แขวงศาลาธรรมสพน์
สาขาแจ่ม-ดำ ควรชม แขวงทวีวัฒนา
สาขาพลตรีบุษป์-ประดับโกมุท แขวงทวีวัฒนา
ศูนย์ควบคุมสัตว์นำโรค แขวงศาลาธรรมสพน์
สถานที่สำคัญ

สวนทวีวนารมย์และตลาดธนบุรี
ถนนอุทยาน
อุทยานแมวไทยตา 2 สี (ปัจจุบันเลิกกิจการแล้ว)
พระตำหนักทวีวัฒนา
พิพิธภัณฑ์พระ กำนันชูชาติ (ปัจจุบันเลิกกิจการแล้ว)
บ้านพิพิธภัณฑ์
โรงเรียนเกษตรทฤษฎีใหม่
ที่ประสานงานชมรมรักถิ่นเขตทวีวัฒนา (โรงเรียนเกษตรทฤษฎีใหม่)
สำนักงานวิจัยและพัฒนาการทางทหารกองทัพเรือ (กรมวิทยาศาสตร์ทหารเรือ)
แหล่งข้อมูลอื่น

เว็บไซต์สำนักงานเขตทวีวัฒนา
แผนที่เขตทวีวัฒนา เก็บถาวร 2007-09-27 ที่ เวย์แบ็กแมชชีน
เว็บไซต์บางกอกฟอรั่ม หมวดกองทุนสุขภาวะเขตทวีวัฒนา, ชมรมรักถิ่นเขตทวีวัฒนา[ลิงก์เสีย]
| ด ค กเขตในกรุงเทพมหานคร |
| --- | --- | --- |
| ฝั่งธนบุรี |  คลองสาน  จอมทอง  ตลิ่งชัน  ทวีวัฒนา  ทุ่งครุ  ธนบุรี  บางกอกน้อย  บางกอกใหญ่  บางขุนเทียน  บางแค  บางบอน  บางพลัด  ภาษีเจริญ  ราษฎร์บูรณะ  หนองแขม  |  |
| ฝั่งพระนคร |  คลองเตย  คลองสามวา  คันนายาว  จตุจักร  ดอนเมือง  ดินแดง  ดุสิต  บางกะปิ  บางเขน  บางคอแหลม  บางซื่อ  บางนา  บางรัก  บึงกุ่ม  ปทุมวัน  ประเวศ  ป้อมปราบศัตรูพ่าย  พญาไท  พระโขนง  พระนคร  มีนบุรี  ยานนาวา  ราชเทวี  ลาดกระบัง  ลาดพร้าว  วังทองหลาง  วัฒนา  สวนหลวง  สะพานสูง  สัมพันธวงศ์  สาทร  สายไหม  หนองจอก  หลักสี่  ห้วยขวาง  |  |
ถนนอุทยาน
สมเด็จพระราชาธิบดีทีเปนทระแห่งเนปาล

สมเด็จพระราชาธิบดีทีเปนทรพีรพิกรมศาหเทวะ (เนปาล: दीपेन्द्र वीर विक्रम शाह, อักษรโรมัน: Dipendra Bir Bikram Shah Dev; 27 มิถุนายน พ.ศ. 2514 — 4 มิถุนายน พ.ศ. 2544) เป็นพระมหากษัตริย์แห่งราชอาณาจักรเนปาลเป็นเวลาสามวันตั้งแต่วันที่ 1 ถึง 4 มิถุนายน พ.ศ. 2544 ตลอดระยะเวลาที่ครองราชย์สามวัน พระองค์อยู่ในอาการโคม่าหลังจากที่พระองค์ยิงพระราชชนก สมเด็จพระราชาธิบดีพีเรนทรพีรพิกรมศาหเทวะ พระราชชนนี สมเด็จพระราชินีไอศวรรยาราชยลักษมีเทวีศาหะ พระอนุชาและพระขนิษฐาของพระองค์ และพระบรมวงศานุวงศ์  ก่อนที่จะกระทำอัตวินิบาตกรรมในเหตุการณ์สังหารหมู่พระราชวงศ์เนปาล พ.ศ. 2544
เจ้าชายทีเปนทระเป็นมกุฎราชกุมารในฐานะพระราชโอรสองค์โตในสมเด็จพระราชาธิบดีพีเรนทรพีรพิกรมศาหเทวะ และสมเด็จพระราชินีไอศวรรยาราชยลักษมีเทวีศาหะ ภายใต้รัฐธรรมนูญของเนปาล เนื่องด้วยพระราชชนกเสด็จสวรรคตก่อน พระองค์ซึ่งดำรงตำแหน่งมกุฎราชกุมารจึงเสด็จขึ้นครองราชย์เป็นพระมหากษัตริย์ เมื่อทีเปนทระสวรรคต ทำให้ทางการเนปาลต้องถวายการแต่งตั้งให้เจ้าชายชญาเนนทร พระอนุชาของพระราชชนกของพระองค์ขึ้นเป็นกษัตริย์
ชีวิตเมื่อทรงพระเยาว์

เจ้าชายทีเปนทระเสด็จพระราชสมภพเมื่อวันที่ 27 มิถุนายน พ.ศ. 2514 ที่พระราชวังนารายันหิติ โดยเป็นพระราชโอรสของสมเด็จพระราชาธิบดีพีเรนทรพีรพิกรมศาหเทวะและสมเด็จพระราชินีไอศวรรยาราชยลักษมีเทวีศาหะ ในราชวงศ์ของพระองค์ เป็นที่รู้จักในชื่อ "CP" และมีพระนามลำลองในชื่อ "ดิบปี" ในหมู่พระสหาย
การศึกษา

เจ้าชายทีเปนทระทรงได้รับการศึกษาขั้นต้นจากโรงเรียนมัธยมกันติอิชวารี กรุงกาฐมาณฑุ จากนั้นเสด็จไปศึกษาที่โรงเรียนพุทธนิลกัณฐะ ในกรุงกาฐมาณฑุ ต่อมาพระองค์เข้าศึกษาที่วิทยาลัยอีตัน ในสหราชอาณาจักร หลังจากจบการศึกษา พระองค์เข้าเรียนที่วิทยาลัยตรีจันทรา ในเครือมหาวิทยาลัยตริภูวัน แห่งประเทศเนปาล และต่อมาได้เข้าเรียนที่โรงเรียนทหารในคาริปาตี ประเทศเนปาล พระองค์ศึกษาวิชาภูมิศาสตร์ที่มหาวิทยาลัยตรีภูวัน เพื่อศึกษาระดับปริญญาโท และเป็นผู้ที่ได้รับเหรียญทองระดับสูงสุดของประเทศเนปาลทั้งหมด พระองค์ทรงเป็นนักศึกษาปริญญาเอกในมหาวิทยาลัยเดียวกัน พระองค์ได้รับการฝึกฝนทางทหารจากสถาบันการศึกษาของกองทัพกุรข่าแห่งเนปาล และการฝึกนักบินจากกรมการบินพลเรือน
ความสนพระทัย

เจ้าชายทีเปนทระสนพระทัยด้านการบริการสังคมและด้านกีฬา พระองค์ทรงเคยเข้าร่วมพิธีการกีฬาระดับชาติและระดับนานาชาติที่ผู้เล่นชาวเนปาลเข้าร่วม พระองค์ทรงเป็นนักคาราเต้เมื่อพระองค์เรียนอยู่ที่อังกฤษ และได้รับสายดำเมื่อมีพระชนมายุประมาณ 20 พรรษา พระองค์ทรงเป็นผู้อุปถัมภ์สภากีฬาแห่งชาติและลูกเสือของเนปาล ทีเปนทระ ยังเขียนบทความที่ตีพิมพ์ในวารสารภาษาเนปาล งานพระราชนิพนธ์ของพระองค์มักสื่อถึงความเป็นชาติและเชื้อชาติ
การสังหารหมู่ราชวงศ์เนปาล

เมื่อวันที่ 1 มิถุนายน พ.ศ. 2544 เจ้าชายทีเปนทระทรงเปิดฉากกราดยิงที่บ้านหลังหนึ่งในบริเวณพระราชวังนารายันหิติ ซึ่งเป็นที่ประทับของสถาบันกษัตริย์เนปาล ซึ่งเป็นสถานที่จัดงานเลี้ยง พระองค์ยิงและสังหารพระราชชนกของพระองค์ กษัตริย์พิเรนทรพีรพิกรมศาหเทวะ พระราชชนนีของพระองค์ สมเด็จพระราชินีไอศวรรยาราชยลักษมีเทวีศาหะ พระอนุชาและพระขนิษฐาของพระองค์ และพระบรมวงศานุวงศ์ ก่อนที่จะอัตวินิบาตกรรมที่พระเศียร เนื่องจากพระองค์ทรงสังหารผู้สืบสันตติวงศ์เกือบทั้งหมด พระองค์จึงได้ทรงขึ้นเป็นกษัตริย์ในขณะที่อยู่ในอาการโคม่าจากบาดแผลที่พระเศียร
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489

การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 นับเป็น การเลือกตั้งในประเทศไทยเป็นครั้งที่ 4 การเลือกตั้งครั้งนี้ ถือเป็นครั้งหนึ่งที่สำคัญ เนื่องจากเป็นการเลือกตั้งครั้งแรกหลังสงครามมหาเอเชียบูรพา หรือสงครามโลกครั้งที่ 2 ยุติลง
สืบเนื่องจาก หม่อมราชวงศ์เสนีย์ ปราโมช นายกรัฐมนตรีได้ตราพระราชกฤษฎีกายุบสภาผู้แทนราษฎรขึ้น เมื่อวันที่ 18 ตุลาคม พ.ศ. 2488 เนื่องด้วยสภาฯชุดนี้มีอายุยาวนานมากพอสมควรแล้ว เนื่องจากไม่มีการเลือกตั้งเพราะอยู่ในสภาวะสงคราม โดยกำหนดให้มีการเลือกตั้งขึ้นเมื่อวันที่ 6 มกราคม พ.ศ. 2489 โดย ม.ร.ว.เสนีย์ รักษาการนายกรัฐมนตรีอยู่จนกระทั่งถึงวันที่ 31 มกราคม พ.ศ. 2489 ซึ่งการเลือกตั้งครั้งนี้มีจำนวนสมาชิกผู้ได้รับเลือกเป็นจำนวน 96 คน
การเลือกตั้งครั้งนี้กำหนดตามรัฐธรรมนูญแห่งราชอาณาจักรสยาม พุทธศักราช 2475 กำหนดให้มีสมาชิกสภาผู้แทนราษฎร (ส.ส.) ได้ 2 ประเภท คือ 1. ส.ส.ตามที่ประชาชนทั่วไปเลือก 2. ส.ส.ที่พระมหากษัตริย์ทรงเลือก โดยประชาชนเลือกได้เขตละหนึ่งคน และจำกัดจำนวนประชากรที่ 200,000 คนต่อ ส.ส.หนึ่งคน
ผลการเลือกตั้งพบว่า จากจำนวนผู้มีสิทธิเลือกตั้งทั้งหมด 6,431,827 คน มีผู้มาใช้สิทธิลงคะแนนเสียงเลือกตั้งจำนวน 2,091,788 คน คิดเป็นร้อยละ 32.52 ของจำนวนผู้มีสิทธิเลือกตั้งทั้งหมด จังหวัดที่มีผู้มาใช้สิทธิเลือกตั้งมากที่สุดคือ จังหวัดบุรีรัมย์ คิดเป็นร้อยละ 54.65 และจังหวัดที่มีผู้มาใช้สิทธิเลือกตั้งน้อยที่สุดคือ จังหวัดสุพรรณบุรี คิดเป็นร้อยละ 13.40
เหตุการณ์ที่น่าสนใจของการเลือกตั้งครั้งนี้คือ การรณรงค์หาเสียงแข่งขันในจังหวัดพระนคร ระหว่าง นายควง อภัยวงศ์ นายกรัฐมนตรีช่วงสงคราม กับนายวิลาศ โอสถานนท์ ซึ่งการแข่งขันของทั้งคู่เต็มไปด้วยสีสันและผู้คนให้ความสนใจมาก ด้วยความที่เคยเป็นคณะราษฎรสายพลเรือน ที่ทำการเปลี่ยนแปลงการปกครองเมื่อ พ.ศ. 2475 มาด้วยกัน  และได้รับยศ พันตรี (พ.ต.) สังกัดทหารสื่อสาร ในฐานะราชองครักษ์ ในช่วงสงครามอินโดจีน มาพร้อมกัน โดยนายควงใช้คำขวัญที่ว่า "เหล็กวิลาศหรือจะสู้ตะปูควง" ผลการเลือกตั้งปรากฏว่า นายควง ชนะเลือกตั้งไปด้วยคะแนนถล่มทลาย อีกทั้ง ม.ร.ว.เสนีย์ ปราโมช นายกรัฐมนตรีรักษาการ ก็ได้ลงรับเลือกตั้งเป็นครั้งแรก และได้รับเลือกตั้งด้วย
หลังจากนี้ ได้มีการโหวตกันในรัฐสภา ปรากฏว่าเสียงส่วนใหญ่เลือก นายควง อภัยวงศ์ เป็นนายกรัฐมนตรี นับเป็นสมัยที่ 2 ของนายควง ในการดำรงตำแหน่งนายกรัฐมนตรี นับเป็นคณะรัฐมนตรีคณะที่ 14 แต่ว่าคณะรัฐมนตรีคณะนี้ก็มีอายุอยู่ได้เพียงเดือนเศษ ก็ต้องสิ้นสุดลง เนื่องจากการพิจารณาร่างพระราชบัญญัติคุ้มครองค่าใช้จ่ายของประชาชนในภาวะคับขัน พ.ศ. 2489 หรือที่รู้จักกันดีในชื่อ "พ.ร.บ.ปักป้ายข้าวเหนียว" ที่ นายทองอินทร์ ภูริพัฒน์ ส.ส.จังหวัดอุบลราชธานี พรรคสหชีพ เป็นผู้เสนอ คณะรัฐมนตรีได้แถลงให้สภาฯทราบแล้วว่า คณะรัฐมนตรีไม่สามารถปฏิบัติตามร่างพระราชบัญญัติฯนั้นได้ เพราะเกรงจะเป็นการเดือดร้อนแก่ประชาชนทั่วไป เนื่องด้วยไม่มีมาตรการอะไรมารองรับ แต่สภาฯได้ลงมติรับหลักการ ด้วยคะแนนเสียง 65 ต่อ 63 รัฐมนตรีทั้งคณะจึงได้กราบถวายบังคมฯ ลาออกจากตำแหน่ง ตั้งแต่วันที่ 18 มีนาคม พ.ศ. 2489 ซึ่งสมาชิกคณะรัฐมนตรีคณะนี้ส่วนหนึ่ง ได้ร่วมกันก่อตั้ง พรรคประชาธิปัตย์ ขึ้นมาในเวลาหลังจากนี้ต่อมาไม่นาน
ผลการเลือกตั้ง

เดิมที สส. ที่ได้รับการเลือกตั้งในรอบนี้ ไม่ได้สังกัดพรรค ต่อมาได้มีการสังกัดพรรคการเมือง โดยมีดังนี้
| ชื่อพรรค | หัวหน้าพรรค | จำนวน ส> ส. |
| --- | --- | --- |
| พรรคประชาธิปัตย์ | ควง อภัยวงศ์ | 46 คน |
| พรรคสหชีพ | อดุล อดุลเดชจรัส | 33 คน |
| พรรคอิสระ |  | 14 คน |
| พรรคแนวรัฐธรรมนูญ | ถวัลย์ ธำรงนาวาสวัสดิ์ | 4 คน |
ดูเพิ่ม

สภาผู้แทนราษฎรไทย ชุดที่ 4
แหล่งข้อมูลอื่น

6 มกราคม โดย นรนิติ เศรษฐบุตร จากเดลินิวส์
การเลือกตั้งในประเทศไทย พ.ศ. 2555

การเลือกตั้งในประเทศไทย พ.ศ. 2555 เป็นการรวบรวมการเลือกตั้งทุกระดับที่จัดขึ้นในประเทศไทยในปี พ.ศ. 2555
สมาชิกสภาผู้แทนราษฎร

21 เมษายน - เขต 5 ปทุมธานี
2 มิถุนายน - เขต 3 เชียงใหม่
26 สิงหาคม - เขต 2 ลำพูน
นายกองค์การบริหารส่วนจังหวัด

บทความหลัก: การเลือกตั้งนายกองค์การบริหารส่วนจังหวัดในประเทศไทย พ.ศ. 2555
17 มีนาคม - สุพรรณบุรี (ผลการเลือกตั้ง)
22 เมษายน - ปทุมธานี (ผลการเลือกตั้ง)
17 มิถุนายน - อุดรธานี (ผลการเลือกตั้ง)